Sue Perkins

Digrifwr, darlledwr, actores ac awdur Seisnig yw Susan Elizabeth "Sue" Perkins (ganwyd 22 Medi 1969), ganwyd yn East Dulwich, Llundain. Daeth i amlygrwydd yn wreiddiol drwy ei phartneriaeth comedi gyda Mel Giedroyc, ac ers hynny mae wedi dod yn fwy adnabyddus fel cyflwynydd radio a theledu, yn benodol The Great British Bake Off.

Daeth Perkins yn chweched yn rhestr Rainbow List yr The Independent on Sunday  yn 2014 ac mae wedi bod yn y rhestr bob blwyddyn ers 2008."Rainbow List 2014, 1 to 101". 

 Bywyd cynnar ac addysg 
Ganwyd Perkins ar 22 Medi 1969 yn ne Llundain, yr hynaf o dri phlentyn. Roedd ei thad yn gweithio i werthwr ceir lleol a chyflogwyd ei mam fel ysgrifenyddes.Anthony, Andrew (19 April 2015).  Fe'i haddysgwyd yn Croham Hurst, ysgol annibynnol i ferched yn Surrey, ar yr un pryd a chyn-gyflwynydd BBC Breakfast News, Susanna Reid.BBC Breakfast interview with Sue Perkins on 25 July 2005 [dead link] Fe astudiodd Saesneg yn ddiweddarach yn New Hall (nawr Murray Edwards College) ym Mhrifysgol Caergrawnt, gan raddio yn 1990. Yn ystod ei amser yng Nghaergrawnt, roedd yn aelod o'r Footlights, lle cyfarfu Mel Giedroyc."How We Met: Mel Giedroyc And Sue Perkins".  Roedd hi'n llywydd Footlights yn ystod y flwyddyn academaidd 1991/92."Footlight alumni 1990-1999" . 

 Mel a Sue 
Cychwynnodd Perkins a'i phartner creadigol Mel Giedroyc eu gyrfa teledu gyda'r enw Mel and Sue. Wrth i'r ddeuawd ddechrau llwyddo, fe enwebwyd y ddau ar gyfer gwobr Newydd-ddyfodiaid y Daily Express yng Ngŵyl Caeredin yn 1993.

Ar ôl rhai blynyddoedd yn ysgrifennu ar gyfer French & Saunders (ac yn ymddangos yn achlysurol ar eu cyfres BBC), fe gyflwynodd y ddwy sioe amser cinio ar Channel 4 o'r enwLight Lunch, a fersiwn yn hwyr yn y prynhawn, Late Lunch, a ddarlledwyd o Mawrth 1997 i Chwefror 1998.

Yn Ionawr 2015, fe wnaeth Giedroyc a Perkins ddechrau cyflwyno ei sioe sgwrsio yn ystod y dydd ar ITV o'r enw Mel and Sue."Great British Bake Off stars clinch ITV chat show". the Guardian.  Archived 4 December 2014 at the Wayback Machine Yn Awst 2015, fe gyhoeddwyd fod ITV wedi canslo'r sioe.

 Teledu 
Yn 2002, fe ymddangosodd Perkins yn Celebrity Big Brother er budd pedwar elusen, Centrepoint, National Missing Persons Helpline, Rethink a'r Samaritans. Yn ystod y gyfres, cafodd rhai adegau cofiadwy yn cynnwys rhai gyda enillydd y gyfres, Mark Owen o Take That, ac eraill gyda'r cyflwynwr teledu Les Dennis. Cafodd Perkins ei throi allan o'r tŷ ar Ddiwrnod 9."Sue gets Big Brother shove". 

Roedd yn lleisio'r Messenger Bird yn Dinotopia, cynhyrchwyd gan Hallmark Entertainment."Full cast and crew for "Dinotopia"". imdb.com. 

Yn 2003, fe ymunodd Perkins a rhaglen deledu'r bore RI:SE ar Channel 4.Deans, Jason (16 January 2003).  Yn yr un flwyddyn, ysgrifennodd Perkins gynnwys ychwanegol ar gyfer comedi sefyllfa y BBC Absolutely Fabulous.

Mae Perkins wedi ymddangos ar nifer o sioeau'r BBC yn cynnwys Have I Got News for You, Mock the Week, QI, Room 101, Celebrity Weakest Link, Question Time a Newsnight. Fe wnaeth ymddangosiadau nodedig fel gohebydd ar gyfres gomedi Armando Iannucci, The Saturday Night Armistice.

Cyflwynodd Perkins yr ail gyfres o Good Evening, Rockall, gêm banel byrhoedlog am y newyddion, ddangoswyd ar BBC Choice. Yn 2006, ymddangosodd ar y sioe gwis geiriol Never Mind the Full Stops ar BBC Four. Roedd hi'n gapten tîm ar sioe ITV, Win, Lose or Draw Late. Yn yr un ddegawd, gwnaeth ymddangosiadau ar Celebrity MasterChef, Celebrity Poker a News Knight with Sir Trevor McDonald.

Yn Ebrill 2007 fe gymerodd ran yn y gyfres deledu, Edwardian Supersize Me ar gyfer y BBC ynghyd â'r adolygydd bwyd Giles Coren. Roedd y gyfres yn dilyn y ddau yn treulio wythnos yn byw a bwyta fel cwpl cyfoethog o'r oes Edwardaidd.

Yn dilyn y gyfres, comisiynwyd Perkins a Coren i gyflwyno cyfres newydd o'r enw The Supersizers Go.... Roedd yn dilyn patrwm y gyfres Edwardaidd ond yn dangos cyfnodau arall mewn hanes.

Yn y bennod gyntaf. roedden nhw'n byw am wythnos ar ddognau'r Ail Ryfel Byd. Fe'i comisiynwyd am ail bennod, oedd yn dilyn cyfnod yr Adferiad. Roedd y trydedd pennod yn y cyfnod Fictorianaidd, y pedwerydd yn y 1970au, y pumed yn y cyfnod Elisabethaidd a'r chweched yng nghyfnod y Rhaglywiaeth.

Yn Awst a Medi 2008, ymddangosodd Perkins yn y gyfres deledu realaeth Maestro ar BBC Two. Roedd y gyfres yn dilyn wyth o enwogion yn ceisio dysgu sut i arwain cerddorfa, cantorion opera a chorawl."Profile: Sue Perkins".  
Yn ystod y gyfres, arweiniodd Perkins dri darn, dau gyda'r unawdydd soprano Lesley Garrett."Sue Perkins takes Hyde Park by Storm". 13 September 2008.  Enillodd Perkins y gyfres."Congratulations to Sue Perkins!"

Yn 2008, trosleisiodd Perkins y gyfres ....And Proud ar Virgin 1.

Ymddangosodd Perkins mewn ail gyfres 'Supersizers' o'r enw The Supersizers Eat... gyda Giles Coren a ddarlledwyd ar BBC Two yn Mehefin a Gorffennaf 2009."Press Office - BBC Two Spring/Summer 2009: Programmes O-S".  Yn Medi a Hydref 2009 cyflwynodd y sioe banel ar Channel 4, The Big Food Fight.

Traddododd darlith i'r Gymdeithas Deledu Frenhinol gyda'r teitl, yn edrych ar sefyllfa comedi Prydeinig. Darlledwyd y ddarlith ar BBC Two."Huw Wheldon Lecture 2009: Wit's End?

Yn Mawrth 2010, ymddangosodd Perkins mewn cyfres tri rhan A Band for Britain, ar BBC Two, lle'r oedd yn ceisio rhoi bywyd newydd i Fand Glowyr Dinnington ."A Band for Britain: Episode guide". West, Naomi (5 March 2010). 

Yn 2010, cyflwynodd Perkins a Coren gyfres Giles and Sue Live the Good Life, dathliad o gyfres gomedi'r BBC o'r 1970au, The Good Life, lle'r oedd y ddau yn ceisio byw yn hunangynhaliol."Giles and Sue Live The Good Life". 

Yn ddiweddarach yn yr un flwyddyn, fe ymunodd Perkins gyda Mel Giedroyc i gyflwyno rhaglen newydd The Great British Bake Off."Judges and Presenters" .   Cystadleuaeth goginio yw'r gyfres gyda phob pennod yn canolbwyntio ar wahanol agwedd o bobi. Daeth yn boblogaidd iawn ac mae nawr yn ei chweched gyfres.

Yn 2011 fe drosleisiodd Perkins y sioe adloniant. Don't Scare the Hare. Yn Hydref 2011, cyflwynodd gyfres ar BBC Two o'r enw All Roads Lead Home. Roedd hyn yn dangos sut i ddefnyddio natur fel arf lywio. Ymunwyd a hi ar gyfres gan Alison Steadman a Stephen Mangan."All Roads Lead Home". 

Ar 30 Rhagfyr 2011, fe gyflwynodd a pherformiodd yn Mrs Dickens's Family Christmas, rhaglen ddogfen chwedeg munud ar gyfer BBC Two, oedd yn edrych ar briodas Charles Dickens drwy lygaid ei wraig, Catherine.

Mae wedi cyflwyno The Culture Show yn achlysurol,"Sue Perkins The Culture Show" .  yn cynnwys y darllediad o Ŵyl Caeredin yn Awst 2012. Yn ystod y darllediad fe gyfwelodd Nile Rodgers, aelod o grŵp pop disco Chic.

Yn 2011, ymddangosodd Perkins mewn pennod o'r sioe deithio World's Most Dangerous Roads: Alaska ar y BBC. Ei chydymaith ar y daith oedd Charley Boorman, ac roedd y ddau yn gyrru'r Dalton Highway."BBC World's Most Dangerous Roads series 1".  Yna fe ymddangosodd gyda Liza Tarbuck yn ail bennod yr ail gyfres o World's Most Dangerous Roads: Ho Chi Minh Trail, a ddangoswyd yn 2012, yn gyrru drwy Fietnam a Laos."BBC World's Most Dangerous Roads series 2". 

Yn Nhachwedd 2014 fe ddychwelodd i Dde-ddwyrain Asia, gan deithio o ddelta'r Mekong i Dibet yn y rhaglen The Mekong River with Sue Perkins, a gynhyrchwyd gan Indus Films i'r BBC. Yn Medi 2015, cyflwynodd Kolkata with Sue Perkins ar BBC One, tra bydd cyfres arall, Himalaya with Sue Perkins, yn dilyn nes ymlaen yn y flwyddyn ar BBC Two.

Ar 26 Chwefror 2013, darlledwyd pennod cyntaf o gomedi sefyllfa ysgrifennwyd gan Perkins, Heading Out."Heading Out New six-part comedy for BBC Two penned by Sue Perkins".  Roedd Perkins yn chwarae'r prif gymeriad Sara, yn y rhaglen a gynhyrchwyd gan Red Production Company a Square Peg TV."Sue Perkins to star in self-penned sitcom for BBC Two" . 

O 4 Awst 2014, cyflwynodd y rhaglen Cooks' Questions ar More4.Lazarus, Susanna (4 August 2014). 

Roedd Perkins yn gapten tîm ar yr ail a thrydedd cyfres o What the Dickens?, a arweiniwyd gan Sandi Toksvig ar Sky Arts.

Yn 2016, dechreuodd gyflwyno'r sioe banel Insert Name Here ar BBC Two ac fe fydd yn sylwebu ar y sioe adloniant newydd Can't Touch This hefyd ar y BBC.

 Arwain 
Yn dilyn ei llwyddiant yn Maestro, roedd Perkins yn arweinydd gwadd i Gerddorfa Symffonig Lesbiaid/Hoyw Llundain ar 11 Hydref 2009, yng Ngardd St Anne's Church, Soho. Arweiniodd dau ddarn, Thema'r Simpsons gan Danny Elfman, a'r William Tell Overture gan Rossini."LIVE MUSIC: Sue Perkins and the Gay & Lesbian Symphony Orchestra" . 
"The Year’s Last, Loveliest Smile" . 

Fel rhan o A Band for Britain, arweiniodd Perkins Fand Glowyr Dinnington yn y DW Stadium gan chwarae'r anthem genedlaethol ar gyfer gêm rygbi'r Pedwar Gwlad,"engage Super League website" .  ac fe arweiniodd jo nhw ynghyd â Band Glowyr Grimethorpe yn Neuadd Dinas Sheffield.Williams, Andrew (22 March 2010). 

Unwaith eto arweiniodd Perkins Gerddorfa Gyngerdd y BBC yn y Prom comedi cyntaf yn y Royal Albert Hall yn ystod tymor Prom 2011."BBC Proms: Tim Minchin, Kit and the Widow, Beardyman, BBC Concert Orchestra". 14 August 2011. 

 Radio 
Mae Perkins yn aelod o banel The News Quiz ar Radio 4 ac wedi gwneud ymddangosiadau rheolaidd ar It's Been a Bad Week ar Radio 2. Mae hefyd yn banelydd rheolaidd ar sioe boblogaidd arall ar Radio 4, Just a Minute; yn y fersiwn teledu o 2012, fe ymddangosodd mewn pedwar allan o'r 10 pennod (mwy na phawb arall heblaw Paul Merton a ymddangosodd ymhob pennod) a fe enillodd ar bob achlysur."Just a Minute!

Roedd yn gadeirydd ar The 99p Challenge ar Radio 4 nes i'r sioe ddod i ben yn 2004. Fe ymddangosodd Perkins yn hanner awr olaf bob dydd sioe Mark Radcliffe pan oedd e'n sefyll mewn i Steve Wright ar Radio 2.

Ers 2006 mae Perkins wedi bod yn banelydd ar The Personality Test, Radio 4, sioe gwis am y cyflwynydd, wedi ei gyflwyno gan rywun gwahanol bob wythnos. Mae cyflwynwyr blaenorol yn cynnwys Gyles Brandreth a Rick Wakeman, ac roedd panelwyr eraill yn cynnwys Robin Ince, Lucy Porter a Will Smith. Mae Perkins yn aelod o gast rheolaidd sioe radio Count Arthur Strong.

Cyflwynodd Perkins rhaglen ddogfen ar Radio 4 am gystadleuaeth a enillodd, sef "World's Biggest Liar" yn Ardal y Llynnoedd.Comedienne crowned biggest liar, BBC News Online, Cumbria, 17 November 2006.

Yn Rhagfyr 2008, roedd yn westai ar Private Passions, y rhaglen sgwrsio gerddorol ar BBC Radio 3.BBC Radio 3

Mae Perkins yn gadeirydd ar y gêm banel Dilemma ar Radio 4, lle mae pedwar gwestai yn trafod posau moesol wedi eu gosod ganddi. Darlledwyd cyfres gyntaf o chwe phennod ar nosweithiau Sul rhwng 13 Tachwedd a 18 Rhagfyr 2011. Roedd cyfres arall o'r rhaglen yn Chwefror 2013.

 Llyfrau 
Roedd Perkins yn feirniad yng Ngwobr Booker 2009."Man Booker 2009 judges".  Cyhoeddwyd cofiant Perkins, Spectacles, yn Hydref 2015.Sue Perkins (8 October 2015). 

 Ymddangosiadau Gŵyl Caeredin 
Mae Perkins wedi perfformio dwy sioe gomedi stand-up yn Ffrinj Gŵyl Caeredin: Spectacle Wearer Of The Year 2006 yn 2005, a The Disappointing Second Show yn 2006.

 Bywyd personol 
Yn Awst 2012, ymddangosodd Perkins ar restr Tatler o lesbiaid uchel-eu-proffil yn Llundain."Tatler Film: Behind the scenes of our lesbian shoot". Edmondson, Nicholas (4 July 2012).  Cafodd ei "allanu" yn 2002 gan ei chyn-gariad Rhona Cameron yn ystod ymddangosiad Cameron ar sioe ITV, I'm a Celebrity... Get Me Out of Here!.White, Jenny (7 November 2003).  Cafodd berthynas gydag Emma Kennedy am bum mlynedd.Kay, Richard (30 May 2013).   Cafodd Perkins berthynas pedair blynedd gyda'r arlunydd Kate Williams, tan 2012.Kay, Richard (5 January 2012).  Yn Rhagfyr 2014, cadarnhaodd Perkins ei fod mewn perthynas gyda'r cyflwynydd Anna Richardson.Carpenter, Louise (13 December 2014).  Mae wedi dweud fod "bod yn lesbiad yw'r 47ed ffaith mwyaf diddorol amdana i yn unig”.

Yn Ebrill 2015, fe wnaeth Perkins ddioddef seiber-bwlio ar Twitter ar ôl i godwyr betiau ei gwneud hi'n ffefryn i lenwi'r bwlch ar raglen Top Gear y BBC yn dilyn ymadawiad Jeremy Clarkson, er bod Perkins wedi dweud fod y sïon yn rai "ffug". Gadawodd y wefan gymdeithasol dros dro ond fe ddychwelodd yn Awst 2015.

Yn Medi 2015, datgelodd Perkins ei bod wedi byw gyda thyfiant diniwed ar ei ymennydd ers wyth mlynedd, ac o ganlyniad yn methu cael plant.Quinn, Ben (2 September 2015). Fallon, Bernadette (2 September 2015). 

Mae Perkins yn byw yn Llundain a Chernyw,"The Tatler List - 153" .  gyda'i chorhelgi, Parker. Bu farw ei chorhelgi arall, Pickle, yn Ionawr 2014. Ysgrifennodd Perkins lythyr i'r ci, a gyhoeddwyd yn ei llyfr Spectacles."The Huffington Post UK - Sue Perkins' Open Letter To Her Dog, Pickle, Is Guaranteed To Have You In Tears". 

 Ffilmyddiaeth 
 Teledu
 Blwyddyn Teitl Rhan Nodiadau 1997–1998 Light Lunch Cyd-gyflwynyddGyda Mel Giedroyc  1998 Late Lunch  Cyd-gyflwynydd 2002 Celebrity Big Brother  Aelod o'r tŷ 2002–2003 RI:SE  Cyflwynydd 2006 Celebrity MasterChef  Cystadleuydd Cyfres 1 2007 Edwardian Supersize Me  Cyd-gyflwynydd Rhaglen unigol gyda Giles Coren 2008 The Superziers Go...  Cyd-gyflwynydd Gyda Giles Coren 2008 ....And Proud  Adroddwr 2008 The Supersizers Eat...  Cyd-gyflwynydd Gyda Giles Coren 2009 What the Dickens  Capten tîim Cyfres 2–3 2011 All Roads Lead Home  Cyflwynydd 2011 Don't Scare the Hare  Adroddwr 2013 Heading Out  Sara Hefyd wedi creu a ysgrifennu y gyfres 2014 Cooks' Questions  Cyflwynydd   Cyfres goginio More4 2014 The Mekong River with Sue Perkins  Cyflwynydd  Cyfres ddogfen  BBC Two 2015 Mel & Sue  Cyd-gyflwynydd Gyda Mel Giedroyc  2015 Sue Perkins' Big Night Out  Cyflwynydd   Rhaglen unigol BBC Two 2015 Kolkata with Sue Perkins  Cyflwynydd  Cyfres dogfen BBC  2016 Insert Name Here  CyflwynyddGêm banel  BBC Two 2016 Can't Touch This  Sylwebydd  Sioe gêm  BBC

 Cyfeiriadau 

 Dolenni allanol 
 Sue Perkins ar wefan yr Internet Movie Database
 Official Mel and Sue website (heb ei ddiweddaru ers rhai blynyddoedd)
 Sue Perkins yn Biogs.com
 Sue Perkins Management - Debi Allen [dead link]

Categori:Cyflwynwyr teledu Seisnig
Categori:Cyn-fyfyrwyr Prifysgol Caergrawnt
Categori:Digrifwyr Seisnig
Categori:Digrifwyr LHDT
Categori:Genedigaethau 1969
Categori:Merched yr 20fed ganrif
Categori:Merched yr 21ain ganrif